Diari Oficial de la Generalitat Valenciana


Sumari del DOGV 3522, del 22-06-1999 (1999/4660)

ACORD de 27 d'abril de 1999, de la Comissió Territorial d'Urbanisme de València, relatiu a la modificació del Pla Especial Ronda Sud del Pla General d'Ordenació Urbana d'Almàssera.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4660


Data del document
:   27-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Almàssera
    * pla d'urbanisme

ACORD de 27 d'abril de 1999, de la Comissió Territorial d'Urbanisme de València, relatiu a la modificació del Pla Especial Ronda Sud del Pla General d'Ordenació Urbana d'Almàssera. [1999/M4660]
  
Vist l'expedient remés per l'Ajuntament d'Almàssera, relatiu a la modificació del Pla Especial Ronda Sud del Pla General d'Ordenació Urbana del seu municipi, i de conformitat amb els següents:
  
Antecedents de fet
  
Primer
  
La modificació es va sotmetre a informació pública mitjançant acord municipal en sessió celebrada el dia 23 de juliol de 1998. Després del pertinent període d'informació pública en el qual no es van presentar al·legacions, es va aprovar provisionalment pel mateix òrgan en data 22 d'octubre de 1998.
  
Segon
  
El projecte consta de memòria, plans d'informació i d'ordenació, per la qual cosa compleix el que disposa l'article 27 de la Llei Reguladora de l'Activitat Urbanística.
  
Tercer
  
L'objecte d'aquesta modificació consisteix en l'ampliació, mitjançant una nova alineació, dels terrenys afectats a una i una altra part del ferrocarril pel Pla Especial Ronda Sud d'Almàssera.
  
La modificació té com a finalitat poder executar la nova proposta de projecte redactat per la Conselleria d'Obres Públiques, Urbanisme i Transports per al pas de la ronda a diferent nivell sota la línia número 3 del metro València-Rafelbunyol ja previst en aquest Pla Especial.
  
Per això es proposa el canvi de qualificació dels mencionats terrenys, grafiats en el pla d'ordenació modificat, que de sòl no urbanitzable de protecció, passarien a ser sòl no urbanitzable per a infraestructures SGC-6.
  
Això implica una mera ampliació de la ronda per a permetre el citat pas subterrani sota la línia del ferrocarril València-Rafelbunyol (línia 3 de metro).
  
Quart
  
Tenint en compte el reduït àmbit de la modificació, es menciona la decisió municipal de sol·licitar de la Conselleria de Medi Ambient la innecessitat d'obtenció de la corresponent declaració d'impacte ambiental, ja que consta en l'expedient declaració favorable d'impacte ambiental relativa al Pla Especial Ronda Sud emesa amb data 16 de juny de 1997
  
Cinquè
  
Almàssera té un Pla General d'Ordenació Urbana aprovat definitivament per la Comissió Territorial d'Urbanisme de València en sessió celebrada el 24 de gener de 1991.
  
El Pla Especial Ronda Sud del PGOU d'Almàssera va ser aprovat definitivament per la Comissió Territorial d'Urbanisme amb data 23 de juliol de 1997.
  
Sisè
  
De l'examen de la documentació inicialment presentada, es va apreciar la falta de remissió de l'expedient administratiu complet. Havent-se efectuat aquesta remissió en data 20 d'abril de 1999, es considera reparada la deficiència indicada.
  
Setè
  
La Comissió Informativa de la Comissió Territorial d'Urbanisme de València, en sessió celebrada el 21 d'abril de 1999, va emetre informe relatiu al projecte que ens ocupa, i va complir així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet, i s'ha tramitat conforme al que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon
  
La documentació està completa als efectes del compliment del que preceptua l'article 27 de la LRAU.
  
Tercer
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
A la vista de la documentació aportada no s'aprecien inconvenients urbanístics perquè s'aprove.
  
Quart
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans especials de municipis de menys de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que antecedeix, la Comissió Territorial d'Urbanisme, en sessió celebrada el 27 d'abril de 1999 acorda suspendre la modificació fins que la remissió de l'expedient administratiu complet, per la qual cosa en haver estat remés aquest amb posterioritat, no s'aprecia inconvenient per a l'aprovació definitiva de la modificació del Pla Especial Ronda Sud d'Almàssera.
  
Contra aquesta resolució, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que puga interposar qualsevol altre recurs que estime oportú.
  
València, 27 d'abril de 1999.- El secretari de la Comissió Territorial d'Urbanisme. José Manuel Palau Navarro.